સંપૂર્ણ તૈયારી પછી એક દિવસ યોગ્ય સમય જોઈને મહારાજા મલ્હાવરાવે એમના ચારે પાડોશી રાજાઓ પર એક સાથે ચઢાઈ કરી. બરાબર યુદ્ધ જામ્યું. આ યુદ્ધમાં મહારાજા મલ્હાવરાવે પોતાની બહાદુરી અને તાકાતનો પરિચય કરાવ્યો. દુશ્મનોના દાંત ખાટા કરી નાંખ્યા. તેઓ ખૂબ જ ખરાબ રીતે પરાજિત થયા. ચારે રાજાઓને બંદીવાન બનાવીને મલ્હાવરાવે એમને કહ્યું ‘તમે મારી સાથે દગો કર્યો છે, એટલે તમને ચારે જણાને મૃત્યુદંડની સજા ફટકારવામાં આવે છે.’